คือตอนผมมี sex เเล้วรู้สึกว่าตัวเองไม่ค่อยทีอารมณ์รวมเท่าไหร่ครับ พออารมณ์มาก็มาเเบบเเปปๆ เเล้วก็หมดลง เเบบนี้มีวิธีเเก้มั้ยครับ คืออวัยวะเพศรู้สึกจะแข็งเเบบไม่ค่อยเต็มที่เท่าไหร่
สวัสดีค่ะ การไม่ค่อยมีอารมณ์ทางเพศและอวัยวะเพศแข็งตัวไม่เต็มที่ดังกล่าวมานั้นอาจจะมีสาเหตุมาจากโรคใดๆที่ทำให้ระบบประสาทในส่วนอุ้งเชิงกรานหรืออวัยวะเพศเสียไป เช่น โรคเบาหวาน โรคความดัน เคยมีเส้นเลือดตีบหรือแตกในสมอง ระบบประสาทบริเวณอุ้งเชิงกรานได้รับความเสียหายจากอุบัติเหตุ การใช้ยาบางชนิด เป็นต้น จึงทำให้ไม่มีการแข็งตัวของอวัยวะเพศหรืออาจจะเป็นสาเหตุทางจิตใจเช่นเบื่อหน่ายในการทำกิจกรรมทางเพศ เบื่อหน่ายคู่ครอง เหนื่อยล้าจากการเรียนหรือการทำงาน มีความเครียด ความกังวลทั้งที่เกี่ยวและไม่เกี่ยวกับการมีเพศสัมพันธ์ มีภาวะซึมเศร้า โรคซึมเศร้าที่ยังไม่ได้รับการรักษาเบื้องต้นปรับทัศนคติทางเพศ พูดคุยเปิดใจกับคู่นอนว่าเรามีปัญหาอะไร จะร่วมกันแก้ไขเบื้องต้นได้อย่างไร ร่วมกับควรไปพบแพทย์เพื่อตรวจว่าน่าจะเป็นสาเหตุมาจากเรื่องใด และพบแพทย์เฉพาะทางที่เกี่ยวข้องในด้านนั้นๆต่อไป ในขณะนี้ยังไม่ซื้อยากระตุ้นการแข็งตัวของอวัยวะเพศมาใช้เอง เพราะเป็นยาที่มีอันตราย ถ้าจำเป็นต้องใช้ ควรใช้ภายใต้การดูแลของแพทย์